Любен Каравелов
Ти си мой брат…

chitanka.info

Ти си мой брат, и твоето

тряба да е мое;

ала търпи и не искай

това, що е мое!

Ти си мой брат, и за това

аз ще ти помагам;

ала пари не дей иска, —

готов съм да бягам!

Ти си мой брат, и аз искам

добре да живееш;

ала иди в чуждо село

„Чуждо да посееш“!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.